Ny manodidina ny lahatsoratra rehetra no tiana hambara eto. Izany hoe, hifanesy eto ny soratra ampiasaina amin’ny lahatsoratra, ny fizarana, ny andininy, ary ny fanomezan-danja ny teny. Efa hita tany aloha fa mampiasa endri-tsoratra samihafa ny mpanoratra. Ireto avy izany endri-tsoratra izany ny soratra rômana, ny sora-mandry, ny sora-matavy. Voafaritra tsara ny ampiasan’ny mpanoratra ireo soratra ireo. Natokana ho an’ny lesona rehetra ny soratra rômana. Anisan’ireny ny tenina mpanoratra sy ny famintinana ary ny lahatsoratra. Hatramin’ny lohatenin’ny fizarana ao amin’io lesona io dia vita amin’ny soratra rômana avokoa. Vitsy ny endri-tsoratra hafa eto raha mitaha amin’ny soratra rômana. Ohatra amin’izany ny lesona momba ny vintana, ao amin’ny takila faha-63. Voafaritra ho an’ny fanontaniana rehetra kosa ny sora-mandry. Tsy ny fanontaniana irery ihany anefa, fa sora-mandry ihany koa ny lohatenin’ny fizarana sy ny sasany amin’ny kara-panondron’ny tenina mpanoratra. Manamarina izany ny lesona momba ny razana, ao amin’ny takila faha-83. Rehefa fanontaniana, na any amin’ny tenina mpanoratra izany, na momba ny lahatsoratra, dia natao sora-mandry avokoa. Manomboka any amin’ny takila 83, ary miafara amin’ny takila 88 no ahitana izany. Najanona ho an’ny teny manan-danja ny sora-matavy. Ahitana azy avokoa, na any amin’ny tenina mpanoratra ny marimarina kokoa dia ny kara-panondron’ny tenina mpanoratra , na any amin’ny famintinana, ka ny fototry ny lesona no ataony sora-matavy. Ohatra amin’izany ny ao amin’ny lesona momba ny aina, ao amin’ny takila faha-18. Mampiasa sora-matavy izy ao anatin’ny tenina mpanoratra. Hita ihany koa izany any amin’ny famintinana ny lesona, takila faha-24. Natao sora- matavy ny teny hoe aina , izay fototry ny resaka. Nampiasain’ny mpanoratra ny sora-matavy mba hanavahany ny teny manan-danja, na amin’ny fotoana inona izany na amin’ny fizarana inona. Nataony sora-baventy ireo lohatenim-pizarana ao amin’ny boky. Misy ihany koa sora-baventy, saingy amin’ny sora-mandry. Ohatra, tahaka izay hita ao amin’ny lesona momba ny marina, ny rariny, ny hitsiny. Voasoratra amin’ny soratra rômana sady sora-baventy ny lohateny sasany. Ny lohateny sasany anefa amin’ny sora- baventy natao sora-mandry. Ao amin’ny takila faha-35 no misy izany. Voasoratra eo ambony taratasy fotsy avokoa, ireo soratra rehetra ireo, ankoatra izay voalaza tany aloha. Marihina anefa fa misy lafika loko hafa avokoa ny lohateny rehetra. Mizara efatra lehibe ny boky, izay mitsinjara toy izao manaraka izao ny lohahevitra tak. 5-100 ; ny literatiora tak. 101-188 ; ny mpanoratra sy asa soratra tak. 189-240 ; ny asa izarana tak. 241-277 samy manana ny zana-pizarany ny fizarana tsirairay, sady voazara araka ny sokajin-kevitra avy. Hita tsara ihany koa ny fiavahan’izany fizarana izany. Somary mihataka kely amin’ny sisin’ny takila ny mpanoratra, isaky ny hanomboka lahatsoratra. Toy izany avokoa ny lahatsoratra rehetra, fa raisina ho ohatra ny mpanoratra sy ny mpamaky , izay lahatsoratra nosoratan-drandja zanamihoatra26. Voamarina eto fa mihataka kely amin’ny sisiny ny mpanoratra rehefa hanomboka lahatsoratra. Ny fotsy no manelanelana ny teny tsirairay ao. Ahafantarana ny fiafaran’ny fehezanteny kosa ny teboka. Mampiasa mari-piatoana hafa ny mpanoratra mba hahamora ny fahazoana ny hevitra ao amin’ny lahatsoratra. Midina andalana sady mihataka kely izy, mba hanavahana ny andininy tsirairay. Miavaka tsara amin’ny fizarana izany ny andininy eto. Mifandraika amin’izany ny voalazan’ i françois richaudeau ao amin’ny bokiny27. Mampiasa endri-tsoratra samihafa ny mpanoratra, araka ny hita tany aloha. Voafaritra mazava tsara ny sehatra ampiasany ireo soratra ireo. Natokana amin’ny lesona sy ny lahatsoratra rehetra ny soratra rômana. Ny sora-mandry kosa natokana ho an’ny fanontaniana sy ireo asa ampanaovina ny mpianatra. Natao sora-mandry ihany koa ny anaran’ny boky nakana ny lahatsoratra. Voalaza ao amin’ny boky nosoratan’ i françois richaudeau etsy ambony ihany